**URBÁRSKY DEŇ 2015**

**Propozície k rybárskym pretekom**



Poriadateľ: **Urbárska obec, pozemkové spoločenstvo Dulov**

Dátum: **25. apríl 2015**

Prezentácia účastníkov: **6.00 – 7.00 hod.**

Pretek: **7.00 – 12.00 hod.**

Štartovné: **7,- Eur/osoba, dieťa 3 Eur/**

**Pravidlá súťaže:**

1. Pretekov sa môže zúčastniť každý držiteľ rybárskeho lístka vydaného

Urbárskou obcou Dulov, ako i ostatní záujemcovia o rybolov z radov

občanov a rybári Slovenského rybárskeho zväzu. Registrovaní pretekári sa môžu zúčastniť mimo súťaž.

2. Loví sa v zmysle zákona o rybárstve č. 139/2002 Zb. a vykonávacej

vyhlášky, ako i domáceho rybárskeho poriadku vydaného Urbárskou obcou

v Dulove.

3. Lovné miesta sa losujú. Tento rok budú môcť skupinky známych chytať

vedľa seba, pričom musí byť medzi loviacimi dodržaná vzdialenosť

minimálne 2 metre. Za skupinku losuje jeden a po vylosovaní miesta mu

budú pridelené ďalšie miesta v poradí podľa počtu členov skupinky. Pre

sponzorov bude vyhradených 10 miest.

4. Lovné miesta budú označené tabuľkami.

5. Loví sa výlučne z vnútornej strany jazier. Mládež na určenom mieste na rybníku č. 2 ;nesúťažne na vyhradenom úseku bez ponechania úlovku.

6. Zmena miesta lovu je počas pretekov zakázaná.

7. Bodujú sa nasledovné ryby dosahujúce najmenšiu lovnú mieru:

**kapor – 45 cm**

**pleskáč – 35 cm**

**jalec – 35 cm**

**pstruh duhový – 25 cm**

**lieň sliznatý – 25 cm,**

**zubáč – 60 cm,**

**šťuka – 60 cm,**

**amur biely – 70**

**ostriež – 20cm**

**červenica 20 cm**

**jeseter – 70cm**

8. Uvedené ryby sa bodujú systémom 1 cm = 1 bod.

9. Počítajú sa iba úlovky odmerané oficiálnym rozhodcom.

10. Loviaci si môže ponechať 1 ks ušľachtilej ryby(kapor 50-65cm) alebo 3 pstruhov. Ostatné ryby je povinný po odmeraní odovzdať rozhodcom do tomboly alebo pustiť späť do jazera.(okrem pstruhov - tie sa odovzdávajú)

11. Vnadenie je povolené bez obmedzenia.

12. Zakázané je zavážanie návnad i nástrah.

13. Loví sa na 2 udice s jednoháčikovým nádväzcom, /t.j. 2 háčiky na udici/

deti lovia na jednu udicu.

14. Každý pretekár musí byť prítomný pri udiciach. Pri opustení lovného miesta

musí lov prerušiť a udice z vody vytiahnuť.

15. Každý loví samostatne, pričom je zakázané nahadzovať udice susedovi,

/otec môže max. nahodiť maloletému synovi/. Je však povolené pomôcť susednému loviacemu pri podobratí úlovku podberákom. Zasieťovanú rybu nemožno vymieňať.

16. Loviaci je povinný pri vylovovaní ryby používať podberák, ako i nástroje na

uvoľňovanie háčikov.

17. Rozhodca má právo skontrolovať nástrahy loviacich pretekárov.

18. Platí prísny zákaz privlastňovania si kapra nad 65 cm!!!!

19. Pretekár je povinný po ukončení pretekov zanechať lovné miesto bez

rôznych odpadkov.

20. Loviaci, ktorý tieto pravidlá poruší, bude okamžite diskvalifikovaný,

pričom mu nebude štartovné vrátené.

21. Štartuje sa na vlastné nebezpečenstvo.

22. Vzhľadom na bezpečnosť nebudú do pretekov pripustení pretekári vo

viditeľne podnapitom stave, rozhodca má právo takéhoto súťažiaceho

vylúčiť zo súťaže.

23. Max počet účastníkov je 120. Počet voľných miest bude zverejnený na

internete priebežne od 22. - 25.apríla.

**Info: Účastníci si poplatok na preteky platia pri platení**

**rybárskych lístkov v priebehu 4. mesiaca, losujú si len lovné**

**miesta po preukázaní sa účtenkou. Ostatní, ak budú voľné miesta,**

**si preteky platia pri vstupe do areálu.**

**Prvé 3 miesta budú odmenené hodnotnými vecnými**

**cenami a odmenená bude aj najväčšia ryba.**

Príjemné prežitie pretekov a pekné zážitky

Vám želajú usporiadatelia.

Ostatné vecné ceny budú vylosované v tombole.

Občerstvenie na mieste /pivo , guláš, pečené pstruhy, kapor, nealkoholické ako aj

alkoholické nápoje/